- YUURO
- <
- 23
- >

23
Yɛnŋɛlɛ li yɛn na go sigefɔ
paa yaayoro kɔnrifɔ yɛn
1 Davidi Yɛnŋɛlɛ gbɔgɔyurugo.
Yawe Yɛnŋɛlɛ li yɛn na kɔnrifɔ,
mi se yaraga ko ka kpɛ la.
2 Li ma ti mi ma sinlɛ na wogo yantipirige laga na,
li ma kari na ni tɔnmɔ yɔn na, mba pi yɛn yinmbe pɔw†23.2: Naga 7.17.
3 Li maa fanŋga fɔnŋgɔ kaan na yeri;
li maa na yɛgɛ sinni wa kozinnɛ li ni li mɛgɛ gbɔgɔwɔ pi kala na.
4 Ali na mi kaa tanri la toro wa kunwɔ pi gbunlundɛgɛ ki diwi wi ni,
mi se ka fyɛ yaraga ko ka kpɛ na,
katugu ma yɛn na ni.
Ma maa na yɛgɛ sinni ma yaayoro kɔnrikanŋgala li ni,
na kotogo nii na ni ma gbɔtangala li ni.
5 Ma ma yaakara tiyɔnrɔ tɛgɛ na yɛgɛ sɔgɔwɔ na winfɛnnɛ pe yɛgɛ na;
ma mala yigi tiyɔngɔ, ma sinmɛ nuwɔ taan wo na go ki na†23.5: Kìla pye, Zhufuye pe ka lere yeri liwɛn gbɔɔ na, pe ma sinmɛ nuwɔ taan wo wi go ki na maa gbɔgɔ (2 Sami 12.20; Dani 10.3).
Ma mala wɔjɛnnɛ li yin fɔ li maa wuun.
6 Ee, ma kajɛŋgɛ naa ma kagbaraga pyege
ki yaa pye na ni na yinwege piliye yi ni fuun yi ni;
mi yaa kaa sɔngɔrɔ mbaa paan wa Yawe Yɛnŋɛlɛ li shɛrigo gbɔgɔ ki ni
na yinwege sanga wi ni fuun wi ni.

- YUURO
- <
- 23
- >

†23:2 23.2: Naga 7.17

†23:5 23.5: Kìla pye, Zhufuye pe ka lere yeri liwɛn gbɔɔ na, pe ma sinmɛ nuwɔ taan wo wi go ki na maa gbɔgɔ (2 Sami 12.20; Dani 10.3).

© 2014 WBT