- YUURO
- <
- 136
- >

136
Yawe Yɛnŋɛlɛ li kagbaraga
ki yɛn kɔsaga fu
1 Yaa Yawe Yɛnŋɛlɛ li sɔnni,
katugu li yɛn ma yɔn,
katugu li kagbaraga ki yɛn kɔsaga fu†136.1: 1 Kuro 16.34; 2 Kuro 5.13; Ɛsidi 3.11; Yuuro 100.5; 106.1; 107.1; 108.1; Zhere 33.11!
2 Yɛnŋɛlɛ na lì wɛ yarisunndo ti ni fuun ti na, yaa li sɔnni,
katugu li kagbaraga ki yɛn kɔsaga fu!
3 Lo na li yɛn tafɛnnɛ pe ni fuun Fɔ, yaa li sɔnni,
katugu li kagbaraga ki yɛn kɔsaga fu!
4 Lo nuŋgba lo li maa kafɔnŋgɔlɔ tugbɔŋgɔlɔ piin,
katugu li kagbaraga ki yɛn kɔsaga fu!
5 Lo lì naayeri wi gbegele tijinliwɛ ni,
katugu li kagbaraga ki yɛn kɔsaga fu†136.5: Zhenɛ 1.1!
6 Lo lì tara ti gbegele mari tɛgɛ tɔnŋgbɔɔ pi go na,
katugu li kagbaraga ki yɛn kɔsaga fu†136.6: Zhenɛ 1.2!
7 Lo lì yanwa yirigeyaara tugbɔɔrɔ ti gbegele,
katugu li kagbaraga ki yɛn kɔsaga fu!
8 Lo lì yɔnlɔ ki gbegele, jaŋgo ki cɛn pilige ki go na,
katugu li kagbaraga ki yɛn kɔsaga fu;
9 ma yeŋge ko naa wɔnŋgɔlɔ ke gbegele, jaŋgo ke cɛn yembinɛ li go na,
katugu li kagbaraga ki yɛn kɔsaga fu†136.7-9: Zhenɛ 1.16!
10 Lo làa Ezhipiti tara fɛnnɛ pe pinambiile koŋgbanmbala pe gbo,
katugu li kagbaraga ki yɛn kɔsaga fu†136.10: Ɛki 12.29!
11 Lo làa Izirayɛli woolo pe yirige ma pe wɔ wa Ezhipiti tara,
katugu li kagbaraga ki yɛn kɔsaga fu†136.11: Ɛki 12.51!
12 Làa ki pye li fanŋga ko naa li yawa po ni,
katugu li kagbaraga ki yɛn kɔsaga fu!
13 Làa Kɔgɔje yɛɛn wi tɔnmɔ pi kɔn shyɛn,
katugu li kagbaraga ki yɛn kɔsaga fu;
14 ma ti a Izirayɛli woolo pè tanga ma kɔgɔje wi kɔn wa wi nandogomɔ ma yiri,
katugu li kagbaraga ki yɛn kɔsaga fu!
15 Ɛɛn fɔ làa Farawɔn wo naa wi maliŋgbɔɔnlɔ pe jaanri wa Kɔgɔje yɛɛn wi ni,
katugu li kagbaraga ki yɛn kɔsaga fu†136.13-15: Ɛki 14.21-29!
16 Lo làa li woolo pe yɛgɛ sin wa gbinri wi ni,
katugu li kagbaraga ki yɛn kɔsaga fu!
17 Lo làa wunlumbolo tugbɔmbɔlɔ tɔngɔ,
katugu li kagbaraga ki yɛn kɔsaga fu!
18 Lo làa wunlumbolo fanŋga fɛnnɛ gbo,
katugu li kagbaraga ki yɛn kɔsaga fu!
19 Lo làa Amɔri cɛnlɛ woolo pe wunlunaŋa Sihɔn wi gbo,
katugu li kagbaraga ki yɛn kɔsaga fu†136.19: Nɔmbu 21.21-30.
20 Lo làa Bazan tara wunlunaŋa Ɔgi wi gbo,
katugu li kagbaraga ki yɛn kɔsaga fu†136.20: Nɔmbu 21.31-35!
21 Làa pe tara ti shɔ mari kan li woolo pe yeri kɔrɔgɔ,
katugu li kagbaraga ki yɛn kɔsaga fu!
22 Làa ti kan Izirayɛli woolo, li tunmbyeele pe yeri kɔrɔgɔ,
katugu li kagbaraga ki yɛn kɔsaga fu!
23 Lo làa jatere pye we na sanga ŋa ni wàa pye wa we jɔlɔgɔ ki ni,
katugu li kagbaraga ki yɛn kɔsaga fu!
24 Lo làa we shɔ we jɔlɔfɛnnɛ pe kɛɛ,
katugu li kagbaraga ki yɛn kɔsaga fu!
25 Lo li maa yaakara kaan yaara nda fuun tì da ti yeri,
katugu li kagbaraga ki yɛn kɔsaga fu!
26 Yaa Yɛnŋɛlɛ na wa naayeri li sɔnni,
katugu li kagbaraga ki yɛn kɔsaga fu!

- YUURO
- <
- 136
- >

†136:1 136.1: 1 Kuro 16.34; 2 Kuro 5.13; Ɛsidi 3.11; Yuuro 100.5; 106.1; 107.1; 108.1; Zhere 33.11

†136:5 136.5: Zhenɛ 1.1

†136:6 136.6: Zhenɛ 1.2

†136:9 136.7-9: Zhenɛ 1.16

†136:10 136.10: Ɛki 12.29

†136:11 136.11: Ɛki 12.51

†136:15 136.13-15: Ɛki 14.21-29

†136:19 136.19: Nɔmbu 21.21-30

†136:20 136.20: Nɔmbu 21.31-35

© 2014 WBT